CELEX: 62012CN0086
Language: et
Date: 2012-02-20 00:00:00
Title: Kohtuasi C-86/12: Eelotsusetaotlus, mille on esitanud Cour administrative (Luxembourg) 20. veebruaril 2012 — Adzo Domenyo Alopka, Jarel Mondoulou, Eja Mondoulou versus Ministre du Travail, de l’Emploi et de l’Immigration

12.5.2012   
            
            
               ET
            
            
               Euroopa Liidu Teataja
            
            
               C 138/3
            
         Eelotsusetaotlus, mille on esitanud Cour administrative (Luxembourg) 20. veebruaril 2012 — Adzo Domenyo Alopka, Jarel Mondoulou, Eja Mondoulou versus Ministre du Travail, de l’Emploi et de l’Immigration
   (Kohtuasi C-86/12)
   2012/C 138/04
   Kohtumenetluse keel: prantsuse
   
      Eelotsusetaotluse esitanud kohus
   
   Cour administrative
   
      Põhikohtuasja pooled
   
   
      Kaebuse esitajad: Adzo Domenyo Alopka, Jarel Mondoulou, Eja Mondoulou
   
      Vastustaja: Ministre du Travail, de l'Emploi et de l'Immigration
   
      Eelotsuse küsimus
   
   Kas ELTL artiklit 20, vajadusel koos põhiõiguste harta artiklitega 20, 21, 24, 33 ja 34 — ühte või mitut nimetatud sätet eraldivõetuna või nende koostoimes —, tuleb tõlgendada nii, et sellega on vastuolus, kui liikmesriik esiteks keeldub andmast kolmanda riigi kodanikule, kelle ainuülalpidamisel on tema väikesed lapsed, kes on liidu kodanikud, elamisõigust liikmesriigis, kus on laste elukoht ja kus nad elavad oma sünnist saati, ilma et neil oleks selle riigi kodakondsus, ning teiseks keeldub andmast sellele kolmanda riigi kodanikule elamisluba või isegi tööluba?
   Kas niisuguseid otsuseid tuleb käsitada sellistena, mis jätavad kõnesolevad lapsed oma elukohariigis, kus nad on elanud sünnist saati, ilma reaalsest võimalusest kasutada põhilisi liidu kodaniku staatusega seotud õigusi ka juhul, kui nende teine otsejoones üleneja sugulane, kellega nad ei ole kunagi elanud ühise perekonnana, elab teises liidu liikmesriigis, mille kodanik ta on?